Žalsvoji ūmėdė

Žalsvoji ūmėdė (Russula virescens) – ūmėdinių šeimos grybas.

Kepurėlė 6 – 10 cm skersmens, pusrutuliška, senesnė išsiplėtusi, kraštai netaisyklingai išsilankstę, kartais būna įdubusi, blankiai žalsva, žalsva su pilkšvu, gelsvu arba rusvu atspalviu, vidurys ryškesnės spalvos, luobelė sausa ir sutrūkinėjusi (ypač kraštai), todėl paviršius atrodo lyg žvynuotas. Lakšteliai balti, šakoti, trapūs. Kotas 3 – 8 cm ilgio, 1 – 2 cm storio, baltas. Trama balta, kieta, trapi, malonaus kvapo ir skonio. Sporos smulkiai karpotos, spygliuotos.

Auga rugpjūčio – rugsėjo mėn. lapuočių ir spygliuočių miškuose, ypač su ąžuolų, beržų priemaiša. Lietuvoje reta. Maistui vartojama šviežia, sūdyta, marinuota.

Ūmėdiečiai